gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3794, del 17-07-2000 (2000/5829)

RESOLUCIÓ de 30 de juny del 2000, del director general per als Recursos Humans i Econòmics, de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista d'anestèsia-reanimació de la Conselleria de Sanitat (DOGV número 3.442, de 25.02.1999).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3794

Data del DOGV
:   17-07-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/5829


Organisme emissor
:   Conselleria de Sanitat

Tipus de document
:   Resolució

RESOLUCIÓ de 30 de juny del 2000, del director general per als Recursos Humans i Econòmics, de la Conselleria de Sanitat, per la qual fa públic el resultat del concurs oposició per a la provisió de places vacants de facultatiu especialista d'anestèsia-reanimació de la Conselleria de Sanitat (DOGV número 3.442, de 25.02.1999). [2000/Q5829]
  
Vista la proposta formulada pel tribunal de selecció del concurs oposició per a la provisió de places de facultatiu especialista d'anestèsia-reanimació.
  
Segons el que estableix l'article 9 de la convocatòria, resolc:
  
Nomenar els aspirants amb les destinacions allistades en l'annex.
  
Els aspirants que hagen obtingut plaça disposaran del termini d'1 mes, comptador des de l'endemà de la publicació d'aquesta resolució en el Diari Oficial de la Generalitat Valenciana, per incorporar-s'hi i prendre'n possessió. La presa de possessió es farà, després que haurà lliurat el nomenament el director general per als Recursos Humans i Econòmics, davant el director del centre a què estiga adscrita la plaça. Perdran els seus drets les persones que sense causa justificada deixen passar el termini sense incorporar-s'hi.
  
La present resolució exhaureix la via administrativa, i s'hi podrà interposar, alternativament, recurs potestatiu de reposició davant la Conselleria de Sanitat, en el termini d'un mes comptador des de l'endemà de la publicació de la resolució (articles 116 i 117 i paràgraf segon de la disposició transitòria segona de la Llei 4/1999, de 13 de gener, de modificació de la Llei 30/1992, de 26 de novembre), o bé interposar directament un recurs contenciós administratiu davant la sala corresponent del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació de la resolució (articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa).
  
València, 30 de juny del 2000.- El director general per als Recursos Humans i Econòmics: Alejandro Bañares Vázquez.
Diari Oficial de la Generalitat Valenciana


Sumari del DOGV 3708, del 14-03-2000 (2000/1812)

RESOLUCIÓ de 16 de desembre de 1999, de la Universitat Politècnica de València, per la qual nomena el senyor Antonio Sala Piqueras professor titular d’universitat de l’àrea de coneixement Enginyeria de Sistemes i Automàtica, adscrita al Departament d’Enginyeria de Sistemes i Automàtica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3708

Data del DOGV
:   14-03-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1812


Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 de desembre de 1999, de la Universitat Politècnica de València, per la qual nomena el senyor Antonio Sala Piqueras professor titular d'universitat de l'àrea de coneixement Enginyeria de Sistemes i Automàtica, adscrita al Departament d'Enginyeria de Sistemes i Automàtica. [2000/Q1812]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999, d'aquesta Universitat, lloc número 25/1999, codi 1805, Boletín Oficial del Estado de 9 de març de 1999, i presentada per part de la persona interessada la documentació a què fa referència el punt 10 de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Antonio Sala Piqueras, amb el Document Nacional d'Identitat número 91405839, professor titular d'universitat de la Universitat Politècnica de València, de l'àrea de coneixement Enginyeria de Sistemes i Automàtica, adscrita al Departament d'Enginyeria de Sistemes i Automàtica.
  
València, 16 de desembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3882, del 21-11-2000 (2000/9100)

Expedient número 523/2000. Adjudicació de la realització de l'anàlisi situacional i memòria del desenvolupament del projecte J del programa operatiu Feder 2000 – 2006.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/9100


Data del document
:   09-11-2000

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * política sanitària
    * adjudicació de contracte administratiu

Expedient número 523/2000. Adjudicació de la realització de l'anàlisi situacional i memòria del desenvolupament del projecte J del programa operatiu Feder 2000 € 2006. [2000/X9100]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General per als Recursos Humans i Econòmics. Carrer de Misser Mascó núm. 31, 46205 València. Telèfon 69 353 89 77, fax 96 386 66 07.
  
c) Número d'expedient: 523/2000.
  
2. Objecte del contracte
  
a) Tipus de contracte: contracte de serveis.
  
b) Descripció de l'objecte: realització de l'anàlisi situacional i memòria del desenvolupament del projecte J del programa operatiu Feder 2000 € 2006.
  
c) Lots: ?-
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 3.845, de 27 de setembre de 2000.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dinou milions de pessetes (20.323.552 pessetes / 114.192,30 euros).
  
5. Adjudicació
  
a) Data: 27 d'octubre de 2000.
  
b) Contractista: Ingeniería del Software y Consulting, SL.
  
c) Nacionalitat: espanyola.
  
d) Import d'adjudicació: dinou milions de pessetes (02.057.293 pessetes / 114.192,30 euros).
Diari Oficial de la Generalitat Valenciana


Sumari del DOGV 3883, del 22-11-2000 (2000/9324)

Informació pública del projecte de reparcel·lació del sector D1 (abans sector 3) del Pla General d'Ordenació Urbana de Picanya.
-------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9324


Organisme emissor
:   Ajuntament de Picanya

Tipus de document
:   Anunci

Informació pública del projecte de reparcel·lació del sector D1 (abans sector 3) del Pla General d'Ordenació Urbana de Picanya. [2000/F9324]
  
Havent-se presentat el projecte de reparcel·lació del sector D1 (abans sector 3) del Pla General d'Ordenació Urbana de Picanya, per mitjà d'aquest edicte se sotmet a informació pública pel termini de 20 dies, d'acord amb l'article 69 en relació amb l'article 46 de la Llei Reguladora de l'Activitat Urbanística Valenciana.
Diari Oficial de la Generalitat Valenciana


Sumari del DOGV 3868, del 31-10-2000 (2000/8682)

Acord de concentració parcel·lària de la zona El Reguer d'Antella.
------------------------------------------------------------------

### Dades del document

Número de DOGV
:   3868

Data del DOGV
:   31-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8682


Organisme emissor
:   Conselleria d'Agricultura, Pesca i Alimentació

Tipus de document
:   Acord

Acord de concentració parcel·lària de la zona El Reguer d'Antella. [2000/8682]
  
Es posa en coneixement dels interessats en la concentració parcel·lària de la zona el Reguer d'Antella, declarada d'utilitat pública i execució urgent per mitjà del Decret 251/1997, de 23 de setembre (DOGV núm. 3.094, de 7 d'octubre), del Govern Valencià, que la Direcció General de Modernització d'Estructures Agràries de la Conselleria d'Agricultura, Pesca i Alimentació ha aprovat, amb data 17 d'octubre de 2000, l'Acord de Concentració, que estarà exposat al públic en els ajuntaments d'Antella i Sumacàrcer (València), durant el termini d'un mes, comptador des de l'endemà de l'última inserció d'aquest avís, que es publicarà una sola vegada en el Diari Oficial de la Generalitat Valenciana i durant tres dies en el tauler d'anuncis dels ajuntaments esmentats.
  
Els documents que s'exposen i que els interessats poden examinar en el local mencionat, durant el termini expressat, són:
  
Memòria.
  
Annexos:
  
1. nE-206. Relació alfabètica de propietaris i cònjuge, amb adreça i DNI.
  
2. nE-206. Relació numèrica de propietaris i cònjuge, amb adreça i DNI.
  
3. nE-246. Aportacions reals de propietaris segons classes de béns i de terres.
  
4. nE-217. Aportacions reals de propietaris segons cultivadors i classes de terres.
  
5. nE-221. Valor de les terres incloses.
  
6. nE-223. Càlcul de coeficient de reducció i massa comuna.
  
7. nE-234. Fitxes d'atribucions.
  
8. nE-224. Relació d'atribucions per propietari segons el caràcter dels béns.
  
9. nE-237. Relació de finques de reemplaçament.
  
10. Relació de servituds de predi.
  
11. Relació de càrregues. Relació de titulars de gravàmens i altres situacions jurídiques que impliquen possessió.
  
12. Relació de càrregues. Relació de titulars de gravàmens i altres situacions jurídiques que no impliquen possessió.
  
13. Escrits d'al·legacions.
  
14. Còpia de la sol·licitud d'agrupació en una de les zones de concentració.
  
15. Còpia de documents.
  
Plànols
  
1. Plànol de situació.
  
2. Polígon núm. 1 a escala 1:1.500.
  
Contra aquest acord es pot interposar un recurs davant la consellera d'Agricultura, Pesca i Alimentació, durant l'indicat termini d'un mes.
Diari Oficial de la Generalitat Valenciana


Sumari del DOGV 3899, del 18-12-2000 (2000/10552)

Expedient número 2000/ECON01/11. Adjudicació de l'assistència tècnica per a la definició del model de gestió, anàlisi, disseny, construcció i posada en funcionament d'un sistema d'informació per a la gestió integral dels gabinets de Seguretat i Higiene en el Treball de la Generalitat valenciana (projecte Gabinet).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/10045


Data del document
:   29-11-2000

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * contracte de serveis
    * tractament de dades
    * adjudicació de contracte administratiu

Expedient número 2000/ECON01/11. Adjudicació de l'assistència tècnica per a la definició del model de gestió, anàlisi, disseny, construcció i posada en funcionament d'un sistema d'informació per a la gestió integral dels gabinets de Seguretat i Higiene en el Treball de la Generalitat valenciana (projecte Gabinet). [2000/Q10165]
  
En compliment del que disposa l'article 93.2 del Text Refós de la Llei de Contractes de les Administracions Públiques, aprovat mitjançant el Reial Decret Legislatiu 2/2000, de 16 de juny, es fa pública aquesta adjudicació:
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Servei de Gestió i Programació Econòmica. Secció de Contractació.
  
c) Número d'expedient: 2000/ECON01/11.
  
2. Objecte del contracte
  
a) Tipus de contracte: servicis.
  
b) Descripció de l'objecte: assistència tècnica per a la definició del model de gestió, anàlisi, disseny, construcció i posada en funcionament d'un sistema d'informació per a la gestió integral dels gabinets de Seguretat i Higiene en el Treball de la Generalitat valenciana (Projecte Gabinet).
  
c) Butlletí o diari oficial: Diari Oficial de la Generalitat Valenciana número 3.844, de 26 de setembre de 2000.
  
3. Tramitació, procediment i forma d'adjudicació
  
a) Tramitació. ordinària.
  
b) Procediment: obert.
  
c) Forma: concurs.
  
4 Pressupost base de licitació
  
Import total: trenta milions de pessetes (44.476.837 de pesetas/180.303,63 euros), IVA inclòs.
  
5. Adjudicació
  
a) Data: 17 de novembre de 2000.
  
b) Contractista: Centrisa, SA.
  
c) Nacionalitat: espanyola.
  
d) Import de l'adjudicació: vint-i-cinc milions quatre-centes noranta-sis mil huit-centes pessetes (92.422.209 pessetes/153.238,85 euros), IVA inclòs.
Diari Oficial de la Generalitat Valenciana


Sumari del DOGV 3836, del 14-09-2000 (2000/7217)

Informació pública de la pèrdua de l'original de la carta de pagament de la fiança número 4698M000147CO.
--------------------------------------------------------------------------------------------------------

### Dades del document

Número de DOGV
:   3836

Data del DOGV
:   14-09-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/7217


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 4698M000147CO. [2000/A7217]
  
A causa de la pèrdua de l'original de la carta de pagament de la fiança número 0748U261552LA, per l'import de 53.342 pessetes, a nom de Soler Prevención y Seguridad, SA, a favor de l'Hospital Clínic Universitari.
  
En compliment del que estableix l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3809, del 07-08-2000 (2000/6487)

Edicte de citació a comparèixer als interessats en el recurs 751/2000.
----------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/6487


Organisme emissor
:   Conselleria de Sanitat

Tipus de document
:   Anunci

Edicte de citació a comparèixer als interessats en el recurs 751/2000. [2000/X6487]
  
D'acord amb l'article 49 de la Llei de la Jurisdicció Contenciosa Administrativa i amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se cita les possibles persones interessades perquè en el termini de nou dies puguen personar-se, en qualitat de demandats, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana en el recurs núm. 751/2000 interposat pel senyor Antonio Blas Martín Ballester i altres persones, contra l'Acord del Govern Valencià de 7 de març de 2000, pel qual s'adopten diverses mesures en matèria de racionalització del sistema retributiu del personal al servei de les institucions sanitàries i es publica la relació de llocs de treball de Salut Pública, i es fa constar, així mateix, que l'expedient administratiu s'ha remés a la Secció Segona del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 3812, del 10-08-2000 (2000/6285)

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor José Pedro García Sabater, professor titular d'escola universitària, de l'àrea de coneixement Organització d'Empreses, adscrita al Departament d'Organització d'Empreses, Economia Financera i Comptabilitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6285


Organisme emissor
:   Universitat Politècnica de València

Tipus de document
:   Resolució

RESOLUCIÓ de 14 d'abril de 2000, de la Universitat Politècnica de València, per la qual es nomena el senyor José Pedro García Sabater, professor titular d'escola universitària, de l'àrea de coneixement Organització d'Empreses, adscrita al Departament d'Organització d'Empreses, Economia Financera i Comptabilitat. [2000/S6285]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça número 134/1999, codi 645, Boletín Oficial del Estado de 28 de juny de 1999, i presentada per part de la persona interessada la documentació a què fa referència el punt deu de la convocatòria.
  
Aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i totes les altres disposicions que la despleguen, ha resolt nomenar el senyor José Pedro García Sabater, amb document nacional d'identitat número 63447808, professor titular d'escola universitària, de la Universitat Politècnica de València, de l'àrea de coneixement Organització d'Empreses, adscrita al Departament d'Organització d'Empreses, Economia Financera i Comptabilitat.
  
València, 14 d'abril de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3828, del 04-09-2000 (2000/7119)

Informació pública de l'alternativa tècnica del programa de l'actuació integrada de la unitat d'execució Universitat.
---------------------------------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/7119


Organisme emissor
:   Ajuntament de Gandia

Tipus de document
:   Anunci

Informació pública de l'alternativa tècnica del programa de l'actuació integrada de la unitat d'execució Universitat. [2000/F7119]
  
En compliment del que s'estableix en l'article 46 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic que per mitjà del Decret de l'Alcaldia de 10 de gener de 2000 s'ha resolt sotmetre a informació pública, pel termini de 20 dies, l'alternativa tècnica amb el seu pla parcial, proposició juridicoeconòmica i projecte d'urbanització del programa per a l'execució de l'actuació integrada de la unitat d'execució Universitat, redactat d'ofici per l'ajuntament. El pla parcial ordena el sector Universitat del sòl urbanitzable sectoritzat en el pla general vigent situat enfront del recinte universitari de la platja, que ocupa una superfície de 94.145 metres quadrats i té adscrits terrenys de la xarxa primària de 18.038 metres quadrats de superfície. El sòl destinat a dotacions públiques del sector ocupa una superfície de 61.228 metres quadrats, i els restants 32.917 metres quadrats, d'ús preferent residencial, són susceptibles d'aprofitament lucratiu.
  
Durant el període d'informació pública regirà el que s'estableix en els articles 46, 52 i 53 de la Llei Reguladora de l'Activitat Urbanística, i, en relació amb l'alternativa tècnica del programa, les propostes podran ser objecte de pública consulta a l'ajuntament, es podran presentar al·legacions, altres alternatives tècniques, serà pertinent la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, i es podran presentar proposicions juridicoeconòmiques durant els cinc dies següents al venciment del tràmit d'informació pública, sense perjudici de considerar com a presentada l'oferida pel promotor del programa; igualment, podran formular-se al·legacions sobre el pla parcial. L'acte d'obertura de pliques es realitzarà, si s'escau, a les 12.00 hores del següent dia hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions, com també els competidors podran associar-se i unir les seues proposicions. Una vegada conclosos els tràmits anteriorment descrits, l'ajuntament procedirà a l'aprovació del programa amb el seu pla parcial i de la cèdula d'urbanització, així com a l'adjudicació i desenvolupament d'aquest.